Ο **Γιώργος Στύλιος** (Άρτα ,1971) είναι Έλληνας πολιτικός και βουλευτής.

Βιογραφία
---------

Γεννήθηκε στην Άρτα. Έχει σπουδάσει στο Τμήμα Φυσικής του Αριστοτελείου Πανεπιστημίου Θεσσαλονίκης, κατέχει μεταπτυχιακό τίτλο από το Πανεπιστήμιο Σίτι του Λονδίνου και διδακτορικό δίπλωμα από το Τμήμα Μηχανικών Ηλεκτρονικών Υπολογιστών και Πληροφορικής της Πολυτεχνικής Σχολής του Πανεπιστημίου Πατρών.

Ήταν προϊστάμενος του Τμήματος Εφαρμογών και Πληροφορικής στην Διοίκηση και στην Οικονομία στο ΤΕΙ Ιονίων Νήσων. Έχει εργαστεί στο ΤΕΙ Ηπείρου και στο Πανεπιστήμιο Πατρών και είναι λέκτορας Εφαρμογών στο Ιόνιο Πανεπιστήμιο.

### Πολιτική σταδιοδρομία

Ήταν πρόεδρος του συλλόγου φοιτητών του Τμήματος Φυσικής του Α.Π.Θ. γραμματέας πόλης της ΔΑΠ-ΝΔΦΚ Θεσσαλονίκης, πρόεδρος της ΟΝΝΕΔ Θεσσαλονίκης, μέλος της Γραμματείας Πολιτικού Σχεδιασμού της Ν.Δ και μέλος της Πολιτικής Επιτροπής της Ν.Δ.

Από τον Μάιο του 2012 μέχρι σήμερα εκλέγεται βουλευτής Άρτας με τη Νέα Δημοκρατία. Είναι πρόεδρος της Διαρκούς Επιτροπής Μορφωτικών Υποθέσεων, επικεφαλής της Ελληνικής αντιπροσωπίας στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη (Ο.Α.Σ.Ε.), μέλος της Επιτροπής Οικονομικών της Βουλής, της Ειδικής Μόνιμης Επιτροπής Περιφερειών και της Υποεπιτροπής Νησιωτικών και Ορεινών Περιοχών της Βουλής. 

Τον Σεπτέμβριο του 2014 ορίστηκε υφυπουργός Παιδείας και Θρησκευμάτων στην κυβέρνηση Σαμαρά και αποπέμφθηκε τον Νοέμβριο του ίδιου έτους, καθώς δήλωσε απευθυνόμενος στη Λιάνα Κανέλλη: «Εσείς θέλετε Κασιδιάρη». Υπήρξε μέλος της Διαρκούς Επιτροπής Παραγωγής και Εμπορίου της Βουλής και εκπρόσωπος της Βουλής στην Κοινοβουλευτική Συνέλευση Χωρών Νοτιοανατολικής Ευρώπης (PA SEECP).

Τον Ιανουάριο του 2021 ορίστηκε υφυπουργός Ψηφιακής Διακυβέρνησης στην κυβέρνηση του Κυριάκου Μητσοτάκη. Στις 13 Αυγούστου 2021 ορίστηκε υφυπουργός Αγροτικής Ανάπτυξης και Τροφίμων, αρμόδιος για τα προγράμματα αγροτικής ανάπτυξης και τον ΕΛΓΑ, θέση που διατήρησε μέχρι τον Μάιο του 2023.

Παραπομπές
----------

1. 1 2  vouliwatch.gr/mp/stylios-georgios.
2. ↑  b194f70d-669d-49cd-b5cd-1d0e76173b97. Ανακτήθηκε στις 23  Απριλίου 2022.
3. ↑  vouliwatch.gr/mp/stylios-georgios. Ανακτήθηκε στις 29  Νοεμβρίου 2017.
4. ↑  «Στύλιος Γεώργιος». *vouliwatch - Δυναμώνουμε τη Δημοκρατία*. Ανακτήθηκε στις 21 Οκτωβρίου 2019.
5. ↑  «Πολιτική Επιτροπή». *Νέα Δημοκρατία*. 4 Οκτωβρίου 2018. Ανακτήθηκε στις 28 Οκτωβρίου 2019.
6. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Στύλιος Γεώργιος». Ανακτήθηκε στις 15 Σεπτεμβρίου 2019.
7. ↑  «Διαρκής επιτροπή μορφωτικών υποθέσεων - Βουλή των Ελλήνων». Ανακτήθηκε στις 21 Οκτωβρίου 2019.
8. ↑  «Greece». *www.oscepa.org*. Ανακτήθηκε στις 21 Οκτωβρίου 2019.
9. ↑  «Γενική Γραμματεία Νομικών και Κοινοβουλευτικών Θεμάτων | ΣΑΜΑΡΑ Κ. ΑΝΤΩΝΙΟΥ». *www.ggk.gov.gr*. Ανακτήθηκε στις 15 Σεπτεμβρίου 2019.
10. ↑  IEFIMERIDA.GR, NEWSROOM (6 Νοεμβρίου 2014). «Ο Σαμαράς έδιωξε τον Στύλιο από την κυβέρνηση για το «Εσείς θέλετε Κασιδιάρη» | ΠΟΛΙΤΙΚΗ». *iefimerida.gr*. Ανακτήθηκε στις 15 Σεπτεμβρίου 2019.
11. ↑  «Διαρκής Επιτροπή Παραγωγής και Εμπορίου - ΙΖ' Περίοδος, Δ' Σύνοδος».
12. ↑  «Διαδικασία Συνεργασίας Χωρών Ν.Α. Ευρώπης (SEECP PA) - Περίοδος ΙΖ'».
13. ↑  «Γενική Γραμματεία Νομικών και Κοινοβουλευτικών Θεμάτων | ΜΗΤΣΟΤΑΚΗ ΚΥΡΙΑΚΟΥ». *gslegal.gov.gr*. Ανακτήθηκε στις 6 Ιανουαρίου 2021.
14. ↑  «Agro24» (PDF). Ανακτήθηκε στις 18 Οκτωβρίου 2021.

Εξωτερικοί σύνδεσμοι
--------------------

* Γεώργιος Δημοσθένης Στυλιος, δελτίο στην ιστοσελίδα του Ελληνικού Κοινοβουλίου
* Προσωπικός ιστότοπος